Murad la 1-a

Murad la 1-a (en Otomana turka: مراد اول; en turka: I. Murad, Murad-ı Hüdavendigâr (kromnome Hüdavendigâr, el Persa: خداوندگار, latinigite: Khodāvandgār, laŭvorte  la didevotulo – kun la signifo de "suvereno" en tiu kunteksto); 29a de Junio 1326 – 15a de Junio 1389) estis la Otomana Sultano el 1362 ĝis 1389. Li estis filo de Orhan Gazi kaj Nilüfer Hatun. Murad la 1-a surtroniĝis post la morto de sia plej aĝa frato Sülejman Paŝa.

 Historio 
Murad la 1-a konkeris Adrianopolon, renomis ĝin Edirne,"Murad I". Encyclopædia Britannica Inc., 2014. Web. 19 Dec. 2014.  kaj en 1363 faris ĝin la nova ĉefurbo de la Otomana Sultanlando."In 1363 the Ottoman capital moved from Bursa to Edirne, although Bursa retained its spiritual and economic importance." Ottoman Capital Bursa. Oficiala retejo de la Ministerio de Kulturo kaj Turismo de la Respubliko Turkio. Alirita la 19an de Decembro 2014. Poste li etendis la Otomanan regnon en Sudan Eŭropon metante plej el Balkanio sub Otomana regado, kaj devigis la princojn de Serbio kaj de Bulgario same kiel la orientromian imperiestron Johanon la 5-an Paleologon pagi al li impostojn. Murad la 1-a administracie dividis sian sultanlandon en du provincoj nome Anatolio (Malgranda Azio) kaj Rumelio (Balkanio).

Murad la 1-a estis nelegipova kaj ne sciis eĉ subskribi sian propran nomon. En 1363, Murad la 1-a subskribis traktaton per trempado de sia mano en inko kaj markado per siaj fingromarkoj. Lord Eversley (2020). The Turkish Empire. p. 20. 

eta|maldekstre|250px|16-a-jarcenta miniaturo de Murad la 1-a.
En 1389, dum la fama Batalo de Kosovo, li estis mortigita, kaj la fontoj malkonsentas ĉu tio okazis en la komenco aŭ post la fino de la batalo. Lia plej aĝa filo Bajezid, kiu estris la maldekstran alon de la Otomanaj fortoj, ekprenis la regadon post tio. Lia alia filo, Jakub Çelebi, nome Jakub Bejo, kiu estris la alian alon, estis nomita al la komandeja tendo de la sultano fare de Bajezid, sed kiam Jakub Bejo tien alvenis li estis strangolita, kio lasis Bajezidon kiel la nura postulanto al la trono.

 Notoj 

 Bibliografio 
 Harris, Jonathan, The End of Byzantium. New Haven and London: Yale University Press, 2010. 
 Imber, Colin (2009). The Ottoman Empire, 1300–1650: The Structure of Power (dua eldono). Basingstoke: Palgrave Macmillan. ISBN 978-1-1370-1406-1.

 Eksteraj ligiloj 

 1911 Encyclopædia Britannica/Murad

Kategorio:Osmanidaj imperiestroj